ข้อบัญญัติองค์การบริหารส่วนตำบลควนมะพร้าวข้อบัญญัติองค์การบริหารส่วนตำบลควนมะพร้าวเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลควนมะพร้าวอำเภอเมืองพัทลุงจังหวัดพัทลุงพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลควนมะพร้าว โดยความเห็นชอบของสภาองค์การบริหารส่วนตำบลควนมะพร้าวและนายอำเภอเมืองพัทลุง จึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลควนมะพร้าว เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลควนมะพร้าว อำเภอเมืองพัทลุงจังหวัดพัทลุง พ.ศ. ๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมที่ออกตามความในพระราชบัญญัติการผังเมืองพ.ศ. ๒๕๑๘ ในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) ด้านเหนือ จดเขตเทศบาลเมืองพัทลุงด้านตะวันออก จดถนนสาย ข๒ ฟากตะวันตกด้านใต้ จดถนนสายก๔ ฟากเหนือด้านตะวันตก จดทางรถไฟ ฟากตะวันออกและแนวเขตเทศบาลเมืองพัทลุง(๒) ด้านเหนือ จดคลองควนแร่ฝั่งใต้ด้านตะวันออก จดถนนสาย ง๑ ฟากตะวันตกและวัดควนแร่ด้านใต้ จดเส้นขนานระยะ๓๐๐ เมตร กับศูนย์กลางถนนสาธารณะไม่ปรากฏชื่อด้านตะวันตก จดคลองควนแร่ ฝั่งตะวันออก(๓) ด้านเหนือ จดถนนสายค๓ ฟากใต้ และถนนสาธารณะไม่ปรากฏชื่อ ฟากใต้ด้านตะวันออก จดเส้นขนานระยะ ๒๐๐ เมตรกับศูนย์กลางถนนสาย ง๑ ฟากตะวันออก ถนนสาย ง๑ ฟากตะวันตกวิทยาลัยนาฏศิลปะพัทลุงและโรงซ่อมเครื่องจักรกลสำนักงานทางหลวงชนบทจังหวัดพัทลุงด้านใต้ จดโรงเรียนศึกษาสงเคราะห์พัทลุงและโรงเรียนพัทลุงพิทยาคมด้านตะวันตก จดถนนสาธารณะไม่ทราบชื่อฟากตะวันออก(๔) ด้านเหนือ จดโรงเรียนพัทลุงพิทยาคมและที่ทำการองค์การบริหารส่วนตำบลควนมะพร้าวและโรงพยาบาลส่งเสริมสุขภาพตำบลบ้านสวนศูนย์เครื่องมือกลเทศบาลเมืองพัทลุง และโรงเรียนศึกษาสงเคราะห์พัทลุงด้านตะวันออก จดถนน อบจ.พ.ท.บ้านแร่ -ทะเลสาบ ฟากตะวันตก และจดเส้นขนานระยะ ๒๐๐ เมตร กับศูนย์กลางถนน อบจ.พ.ท.บ้านแร่ -ทะเลสาบด้านใต้ จดถนนสายก๔ ฟากเหนือ และจดถนนสาธารณะไม่ปรากฏชื่อ ฟากเหนือด้านตะวันตก จดเส้นขนานระยะ ๒๐๐ เมตรกับศูนย์กลางถนน อบจ.พ.ท.บ้านแร่ - ทะเลสาบ และจดถนน อบจ.พ.ท.บ้านแร่ - ทะเลสาบฟากตะวันออกบริเวณที่ ๒ หมายความว่า พื้นที่ในบริเวณ ดังต่อไปนี้(๑) ด้านเหนือ จดวัดชายคลองคลองทุ่งไหม้ ฝั่งใต้ วัดโพธิ์ควนมะพร้าว และเส้นขนานระยะทาง ๓๐๐ เมตร กับศูนย์กลางถนนสาธารณะไม่ปรากฏชื่อด้านตะวันออก จดถนนสาย ง๑ ฟากตะวันตกถนนสาธารณะไม่ปรากฏชื่อ ฟากตะวันตก โรงเรียนพัทลุงพิทยาคม เส้นขนานระยะ ๒๐๐ เมตรกับศูนย์กลางถนนสาย ง๑ และถนนสาย ง๑ ฟากตะวันตกด้านใต้ จดคลองตะเจ็นฝั่งเหนือด้านตะวันตก จดทางรถไฟ ฟากตะวันออก ถนนสายข๒ ฟากตะวันออก(๒) ด้านเหนือ จดแนวเขตเทศบาลเมืองพัทลุงด้านตะวันออก จดแนวเขตตำบลลำปำด้านใต้ จดแนวเขตผังเมืองรวมด้านใต้ ซึ่งเป็นคลองท่าโพธิ์ ฝั่งเหนือด้านตะวันตก จดถนนสาย ง๑ ฟากตะวันออกถนนสาธารณะไม่ปรากฏชื่อ ฟากใต้ เส้นขนานระยะ ๒๐๐ เมตร กับศูนย์กลางถนนสาย ง๑โรงเรียนศึกษาสงเคราะห์พัทลุง โบราณสถานและกำแพงเมือง เมืองพระรถ เส้นขนานระยะ ๒๐๐ เมตรกับศูนย์กลางถนนสาย ง๑ และถนนสาธารณะไม่ปรากฏชื่อ ฟากเหนือทั้งนี้พื้นที่บริเวณที่ ๑ และบริเวณที่ ๒ ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซ ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารพาณิชยกรรมประเภทอาคารขนาดใหญ่(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) อาคารที่ใช้ประโยชน์เพื่อสวนสนุก(๑๑) อาคารที่ใช้ประโยชน์เพื่อการแข่งรถ(๑๒) อาคารที่ใช้ประโยชน์เพื่อการแข่งม้า(๑๓) โรงกำจัดมูลฝอย(๑๔) โรงซื้อขาย หรือเก็บวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ และสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) อาคารอยู่อาศัยประเภทอาคารชุดหรือหอพักข้อ ๖ ภายในพื้นที่ที่กำหนดตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้าม ตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายว่าด้วยการนั้น ก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลควนมะพร้าวรักษาการตามข้อบัญญัตินี้ประกาศณ วันที่ ๑๘ กรกฎาคม พ.ศ. ๒๕๕๖บุญคล่องไชยศรีนายกองค์การบริหารส่วนตำบลควนมะพร้าว[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลควนมะพร้าว เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลควนมะพร้าว อำเภอเมืองพัทลุงจังหวัดพัทลุง พ.ศ. ๒๕๕๖๒. บัญชีท้ายข้อบัญญัติองค์การบริหารส่วนตำบลควนมะพร้าว เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลควนมะพร้าว อำเภอเมืองพัทลุงจังหวัดพัทลุง พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๘ สิงหาคม๒๕๕๖อุษมล/ผู้ตรวจ๓ กันยายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๖ ง/หน้า ๑๕/๒๖ สิงหาคม ๒๕๕๖